b'\n_START_ARTICLE_\nNi liv (film)\n_START_SECTION_\nMottakelse\n_START_PARAGRAPH_\nFilmen ble nominert til Oscar i klassen for beste utenlandske film i 1957, men tapte for Federico Fellinis Cabirias netter._NEWLINE_I 1991 ble Ni liv k\xc3\xa5ret til tidenes beste norske film av det norske kinopublikumet. Under Bergen Internasjonale filmfestival i 2005, k\xc3\xa5ret fagjuryen den til tidenes beste norske film\n_START_SECTION_\nForskjell mellom film og virkelighet\n_START_PARAGRAPH_\nFilmen baserer seg p\xc3\xa5 historiske hendelser, men enkelte hendelser i filmen er overdrevet eller i strid med hva vitner fra lokalbefolkningen senere har fortalt. Det er ingen kilder til at Baalsrud var i kamp med tyske soldater etter spregningen av Bratholm. For eksempel ble heller ikke Baalsrud beskutt av tyskerne da han passerte Lyngseidet. If\xc3\xb8lge reindriftssamen som fraktet Baalsrud til Sverige ble han heller ikke forfulgt av tyske patruljer da han ble fraktet over grensen til Sverige i sluttscenene.\n_START_SECTION_\nAnnet\n_START_PARAGRAPH_\nNRK sendte i 2014 en dokumentarserie hvor spesialsoldatene Ronny Bratli og Rune Gjeldnes ble fulgt av et filmteam mens de gikk samme l\xc3\xb8ype som Jan Baalsrud og intervjuet gjenlevende og etterkommere av personer som hjalp han under flukten. Serien brukte klipp fra filmen Ni liv for illustrasjon/sammenligning.\n_START_SECTION_\nNy filmversjon\n_START_PARAGRAPH_\nI 2017 kom Den 12. mann som var basert p\xc3\xa5 Tore Haug og Astrid Karlsen Scotts bok Jan Baalsrud og de som reddet ham. Selv om den er basert p\xc3\xa5 de samme historiske hendelsene som Ni liv avviker de en del i handlingen. Denne ble regissert av Harald Zwart og manus var ved Petter Skavlan.'